EkBass/fiwiki-20250220-pages-articles huggingface dataset:
Spad S.VII

Spad S.VII oli ranskalainen, kaksitasoinen, yksimoottorinen ja yksipaikkainen, ensimmäisen maailmansodan aikainen hävittäjälentokone. == Historia == Louis Béchereaun suunnittelema ja huhtikuussa 1916 ensilentonsa tehnyt Spad Type V -prototyyppi osoittautui Ranskan ilmavoimien kokeissa edeltäjiään huomattavasti suorituskykyisemmäksi ja kestävämmäksi konstruktioksi. Prototyypin pohjalta kehitetyn S.VII-sarjatuotantomallin tuotanto käynnistettiin pikimmiten, ja ensimmäiset koneet päästiin ottamaan käyttöön elokuussa 1916. SPAD-yhtiön () lisäksi koneita valmisti kahdeksan muuta ranskalaista lentokonetehdasta. Kokonaistuotantomäärä nousi lähteestä riippuen 3 700 – 5 800 koneyksilöön, mistä lisenssillä noin 100 kappaletta Venäjällä ja 220 Isossa-Britanniassa. Tuotannon aikana tapahtuneen kehityksen ansiosta konetyypin moottoriteho nousi noin 100 kilowatin tehosta lopputuotannon koneiden noin 180 kilowatin tehoon. Suuremmilla siivillä varustettu Spad S.XIII alkoi korvata S.VII-mallia tuotannossa toukokuussa 1917. S.VII pysyi tästä huolimatta etulinjan taistelukäytössä kesään 1918 saakka. == Käyttö Suomessa == Suomen ilmavoimat sai sotasaaliiksi yhden Spad S.VII -koneen Utin lähellä sijainneilta Kaipiaisilta. Punaiset olivat hylänneet sen huonokuntoisena, sillä koneesta puuttuivat esimerkiksi alasiivet. Kone kuljetettiin Santahaminaan, missä se odotti pakattuna Ranskasta tilattujen varaosien saapumista. Koneen kunnostaminen käynnistyi huhtikuussa 1919, ja se lensi lopulta melko paljon Utin lentokentällä vuosina 1921–1923. Alkuun tunnuksella D.76/18 ja myöhemmin 1.D.445 tunnettu kone oli päiväkäskyn nojalla jonkin aikaa vain majuri Aarne Snellmanin yksityiskäytössä. Sitä oli tarkoitus käyttää vuonna 1923 hävittäjälentäjäkursseilla Utissa, mutta kone vaurioitui pahoin 30. toukokuuta 1923, kun sen toinen etupyörä oli irronut, minkä seurauksena kone oli mennyt nokilleen. Lentäjä Väinö Bremer selvisi onnettomuudesta vammoitta. Koneen alkuperästä ei ole säilynyt tietoa, ja on epäselvää, onko se ranskalaista vai venäläistä tuotantoa. Säilyneiden kuvien perusteella 1.D.445 vastasi ulkoasultaan Ranskan sarjatuotannon keskivaiheen koneita. == Tekniset tiedot == == Lähteet == == Aiheesta muualla == Luokka:Ranskalaiset hävittäjälentokoneet Luokka:1910-luvun hävittäjälentokoneet
Georgi Skobtsov

Georgi Skobtsov (1921–1944) on ranskalainen maastamuuttaja ja äiti Maria Skobtsovan poika, joka julistettiin pyhäksi yhdessä äitinsä kanssa Pyhien joukkoon kuuluvaksi Ekumeenisen patriarkaatin Pyhän Synodin päätöksellä vuonna 2004. Tämä pyhäksi julistaminen, jossa äiti Marian lisäksi julistettiin pyhäksi isä Aleksis Medvedkov (1867–1934), isä Dimitri Klepinine (1904–1944) ja Elia Fondaminski (1880–1942), oli ensimmäinen kerta, kun ortodoksinen kirkko julisti pyhäksi Länsi-Euroopassa asuneita henkilöitä. Ranskan uusmarttyyrien yhteiseksi muistopäiväksi Konstantinopolin Pyhä Synodi määräsi heinäkuun 20. päivän. Luokka:Pyhät Luokka:Ranskalaiset henkilöt Luokka:Vuonna 1921 syntyneet Luokka:Vuonna 1944 kuolleet
Dimitri Klepinine

Dimitri Andrejevitš Klepinin (Дмитрий Андреевич Клепинин; 14. huhtikuuta 1904, Pjatigorsk, Venäjä – 10. helmikuuta 1944, Dora, Saksa) oli venäläissyntyinen, ranskalainen ortodoksipappi. Hän vaikutti Pariisissa toisen maailmansodan aikana, joutui natsien vangitsemaksi helmikuussa 1943 ja menehtyi vuotta myöhemmin keuhkokuumeeseen Doran keskitysleirillä. Isä Dimitri Klepinine kanonisoitiin yhdessä äiti Maria Skobtsovan kanssa Pyhien joukkoon kuuluvaksi Ekumeenisen patriarkaatin Pyhän Synodin päätöksellä vuonna 2004. Tämä kanonisointi, jossa lisäksi kanonisoitiin Marian poika Georgi Skobtsov (1921–1944) sekä isä Aleksis Medvedkov (1867–1934) ja Elia Fondaminski (1880–1942), oli ensimmäinen kerta, kun ortodoksinen kirkko kanonisoi Länsi- Euroopassa asuneita henkilöitä. Ranskan uusmarttyyrien yhteiseksi muistopäiväksi Konstantinopolin Pyhä Synodi määräsi heinäkuun 20. päivän. ==Aiheesta muualla== * Saint Dimitri Klepinine (1904-1944). Pages Sainte Marie Skobtsov. * The official act of canonization. In Communion. Luokka:Pyhät Luokka:Ranskalaiset papit Luokka:Vuonna 1904 syntyneet Luokka:Vuonna 1944 kuolleet
Elia Fondaminski

Elia Fondaminski ( 1880–1942) oli syntyjään venäjänjuutalainen kirjailija ja poliitikko. Hän kuului 1910-luvulla eser-puolueen johtoon ja oli mukana Kerenskin väliaikaisessa hallituksessa Mustanmeren laivaston komissaarina. Vuodesta 1919 hän asui Ranskassa. Fondaminski pidätettiin heinäkuussa 1941 ja lähetettiin juutalaisena keskitysleirille. Siellä hän omaksui ortodoksisen uskon. Fondaminski kuoli Auschwitzissa marraskuussa 1942. Hänet kanonisoitiin yhdessä äiti Maria Skobtsovan kanssa Pyhien joukkoon kuuluvaksi Ekumeenisen patriarkaatin Pyhän Synodin päätöksellä vuonna 2004. Tämä kanonisointi, jossa äiti Marian lisäksi kanonisoitiin hänen poikansa Georgi Skobtsov (1921–1944), isä Aleksis Medvedkov (1867–1934) ja isä Dimitri Klepinine (1904–1944), oli ensimmäinen kerta, kun ortodoksinen kirkko kanonisoi Länsi-Euroopassa asuneita henkilöitä. Ranskan uusmarttyyrien yhteiseksi muistopäiväksi Konstantinopolin Pyhä Synodi määräsi heinäkuun 20. päivän. Luokka:Ranskalaiset henkilöt Luokka:Pyhät Luokka:Vuonna 1880 syntyneet Luokka:Vuonna 1942 kuolleet Luokka:Venäläiset poliitikot
Aurinkoa muistuttava tähti

Aurinkoa muistuttava tähti on auringonkaltainen tähti, joka saattaisi olla Auringon kaksonen, mutta tätä ei voida varmasti sanoa. Näille tähdille on tyypillistä, että ne ovat spektriluokan F tai G pääsarjan tähtiä. * Pintalämpötila poikkeaa Auringosta -+500 (noin 5 300 -- 6 300 kelviniä) *spektriluokka noin F6 -- G8 * Väri-indeksi noin 0,59 -- 0,69 * Metallipitoisuus 0,5 -- 2 kertaa Auringon. * 1 magnitudin päässä nollaiän pääsarjasta (ZAMS) * Liikesuunta galaksissa mikä tahansa, ei tarvitse kuulua Linnunradan kiekkoon niin kuin Aurinko. * Ei lähekkäinen kaksoistähti , joka kiertää 10 päivässä tai alle. Luokka:Keltaiset kääpiöt
Peter Sauber

Peter Sauber (s. 13. lokakuuta 1943 Zürich, Sveitsi) on sveitsiläinen Sauberin Formula 1 -tallin perustaja. Sauber kouluttautui sähköasentajaksi, mutta vaihtoi alaa autokauppiaaksi ja siirtyi Hinwil-nimiseen sveitsiläiseen kaupunkiin. Sauberin perustama talli pääsi Formula 1 -kisoihin vuonna 1993. Vuonna 2005 BMW osti tallin. Sauber jätti johtajan paikan, mutta jatkoi tallin neuvonantajana. Kun BMW päätti lopettaa kilpailemisen Formula 1 -sarjassa kauden 2010 jälkeen, Sauber osti tallin takaisin itselleen. Lokakuussa 2012 Sauber siirtyi pois tallin päivittäisistä johtotehtävistä, mutta jatkaa hallituksen puheenjohtajana. == Lähteet == Luokka:Sauber Luokka:Sveitsiläiset liikemiehet Luokka:Formula 1 -tallipäälliköt Luokka:Vuonna 1943 syntyneet Luokka:Elävät henkilöt
Kairon oopperatalo

Kairon oopperatalo on osa Kansallista kulttuurikeskusta, joka on Kairon tärkein esiintyvän taiteen esityspaikka. Egyptin parhaimmat musiikin esiintyjäryhmät pitävät kotipaikkanaan tätä kulttuurikeskusta, joka sijaitsee Niilin Geziran saaren eteläosassa lähellä Kairon keskustaa. Oopperatalo on vihitty käyttöön 10. lokakuuta 1988. Rakennuskompleksin rahoitus järjestyi Japanin lahjoittaessa varat Egyptille presidentti Hosni Mubarakin vieraillessa Japanissa huhtikuussa vuonna 1983. Rakennustyöt aloitettiin toukokuussa 1985 ja rakennustyöt kestivät kolme vuotta. Kairon alkuperäinen oopperatalo, Khedivial-oopperatalo, tuhoutui tulipalossa vuonna 1971. Kairo oli ilman oopperataloa miltei kaksi vuosikymmentä uuden oopperatalon valmistumiseen asti. ==Oopperatalon salit== *Suuri sali: 25 metriä leveä, 20 metriä syvä ja 10 metriä korkea näyttämö. Neljässä tasossa 1300 hengen katsomo, jossa kolme katsomotasoa kiertää salia lattiatason porrastettujen penkkirivien ja orkesterisyvennyksen yläpuolella. Ylimmällä tasolla on presidentin aitio, jonne noustaan aulasta hissillä. Näyttämötilaa käytetään ooppera-, orkesteri- ja balettiesityksiin. *Pieni sali: Kamarimusiikki - ja konserttiesityksiin käytettävässä salissa on 500 hengen katsomo yhdessä tasossa. Näyttämötila voidaan laajentaa aulan kanssa yhdeksi tilaksi, jolloin tilaa on kaksinkertaisesti erikoistilaisuuksia varten. *Ulkoilmateatteri: akustisesti suunniteltu aukio, jota voidaan käyttää ulkoesityksiin. ==Aiheesta muualla== *Kairon oopperatalon web-sivut *Kairon oopperatalo - hallituksen web-sivut Luokka:Oopperatalot Oopperatalo
Ross Brawn

Ross Brawn (s. 23. marraskuuta 1954 Manchester, Englanti, Iso-Britannia) on brittiläinen entinen Mercedes GP:n Formula 1 -tallin tallipäällikkö, ja nykyinen Formula 1 moottoriurheilunjohtaja. Brawn toimi formulauransa alussa Benettonin ja Ferrarin teknisenä johtajana. Kausina - hän toimi tallipäällikönä Hondan F1-tallissa. Pesti päättyi yllättäen, kun Honda vetäytyi F1-sarjasta kauden 2008 jälkeen. Ross Brawn osti tallin itselleen ja nimesi sen Brawniksi. Kaudella Brawn voitti sekä kuljettajien että valmistajien maailmanmestaruudet. Ross Brawn myi tallinsa Mercedes-Benzille ja jatkoi uuden Mercedes-tallin tallipäällikön tehtävissä. Vuoden 2013 päätteeksi hän jätti tallin. == Ura == === Taktikkona === Ross Brawn jätti vuonna 1976 työnsä Britannian atomienergian tutkimuskeskuksessa ja siirtyi intohimonsa, autourheilun, pariin. Frank Williams palkkasi Brawnin vuonna 1978 vasta perustettuun Formula 1 -talliinsa. Williamsilta hän siirtyi Jaguarille vuonna 1989 ja edelleen Benettonille vuonna 1992. Hänen katsotaan osaltaan olleen teknisenä johtajana Michael Schumacherin menestyksen takana tämän voittaessa maailmanmestaruuksia. Vuonna 1996 Brawn seurasi Schumacheria Italiaan Ferrarille. Brawn tuli tunnetuksi tallia eteenpäin ajaneena voimana, sillä Brawnin mukaan aina voidaan parantaa tuloksia, ja ainoastaan siten saavutetaan menestystä. Erityisesti Brawnin kykyä tehdä oikeita kisan aikaisia taktisia ratkaisuja pidetään ilmiömäisenä. Ferrari myös palkitsi Brawnin avokätisesti: F1 Racing -lehti arvioi vuonna 2006 Brawnin ansainneen noin viisi miljoonaa dollaria vuodessa Ferrarilla jo muutaman kauden ajan. Kauden 2006 jälkeen Brawn ilmoitti pitävänsä välivuoden. === Tallipäällikkönä === Välivuoden jälkeen Brawn palasi F1:n pariin siirtymällä Hondan F1-tallin tallipäälliköksi marraskuussa 2007. Tätä tehtävää Brawn hoiti vuoteen 2009, jolloin Honda päätti yllättäen jättää Formula 1-sarjan. Kun ostajaa ei löytynyt, joutui Brawn ostamaan tallin, jonka hän nimesi Brawn GP:ksi. Talli teki historiaa kaudella voittamalla sekä valmistajien että kuljettajien mestaruudet samalla kaudella. Onnistuneen kauden jälkeen Ross Brawn myi enemmistön tallistaan Mercedes-Benzille. Talli vaihtoi nimensä Mercedes GP:ksi ja Brawn nimettiin jatkamaan sen tallipäällikkönä. Hän jätti tallipäällikön tehtävät vuoden 2013 päätteeksi. == Lähteet == Luokka:Brittiläiset urheiluvaikuttajat Luokka:Formula 1 -tallipäälliköt Luokka:Ferrarin henkilöstö Luokka:Vuonna 1954 syntyneet Luokka:Elävät henkilöt
Ministerineuvosto

Ministerineuvosto voi tarkoittaa seuraavia: * Euroopan unionin neuvosto, Euroopan unionin elin, johon kuuluvat jäsenvaltioiden ministerit * Neuvostoliiton ministerineuvosto, Neuvostoliiton hallitus vuosina 1946-1991 * Pohjoismaiden ministerineuvosto, Pohjoismaiden hallitusten yhteistyöelin
Mikroturbulenssi

Mikroturbulenssi (ξ ,ksii, ksi, xi, vturb ) on tähtitieteessä luku, jolla mitataan tähden pinnan rauhallisuutta spektristä. Auringon mikroturbulenssi ξO on 1,20 km/s. Mikroturbulenssin maksimiraja on 5 km/s. Mikroturbulenssi leventää spektriviivoja. Sykkivillä jättiläistähdillä sykkimisen aiheuttamat shokkiaallot vahvistavat mikroturbulenssia. Mikroturbulenssilla tarkoitetaan myös pienen mittakaavan pyörteisyyttä Maan ilmakehässä tms. Varsinkin suurissa jättiläistähdissä esiintyy jopa 50 km/s suuruista makroturbulenssia, sillä jättiläistähdissä konvektiorakeet eli granulat ovat huomattavan suuria. Luokka:Tähtien ominaisuudet
Ukko-Pekka

Ukko-Pekka voi tarkoittaa seuraavia: * Suomen tasavallan presidentin Pehr Evind Svinhufvudin lempinimi * raskaan pikajunaveturin Hr1 lempinimi * suomalaisen sotilaskiväärin M39 lempinimi * S/S Ukkopekka, höyrylaiva * Ukko- Pekan silta, silta Naantalissa * Ukkopekka, Reserviupseerikoulun kurssi 177 *Ukko-Pekka (Casey Jr.), veturi Dumbossa == Etunimenä == * Ukko-Pekka Luukkonen (s. 1999), jääkiekkomaalivahti * Ukko-Pekka Yliranta (s. 1990), suomalainen harmonikansoittaja.
Kairon kuninkaallinen ooppera

Kairon kuninkaallinen ooppera oli Kairon alkuperäinen oopperatalo Egyptissä. Oopperatalo vihittiin käyttöön vuonna 1869 ja se tuhoutui tulipalossa 28. lokakuuta 1971. Se oli Afrikan ensimmäinen oopperatalo. Kediivi Ismail oli tilannut oopperatalon rakennettavaksi juhlistamaan Suezin kanavan avajaisia. Talon suunnittelivat italialaiset arkkitehdit Pietro Avoscani ja Rossi. Talo suunniteltiin 850 hengelle ja se oli rakennettu pääosin puusta. Oopperatalo sijaitsi Egyptin pääkaupungissa Kairon Asbakin ja Ismailyyan kaupunginosien välissä. Giuseppe Verdin ooppera Rigoletto oli valittu ensimmäiseksi oopperaesitykseksi oopperatalon avajaisiin 1869. Ismail oli suunnitellut hieman laajempaa esitystä uudelle teatterilleen. Oopperaesityksen valmistumisen kuukauden viiveen jälkeen, joka johtui Preussin sodasta, Verdin uusi ooppera Aida sai ensiesityksen Khedivial-oopperatalossa 24. joulukuuta 1871. Aikaisin aamulla 28. lokakuuta 1971 oopperatalo tuhoutui tulipalossa maata myöten. Kaikki puurakennelmat tuhoutuivat jättäen jälkeensä vain kaksi Mohammed Hassanin veistämää patsasta. Alkuperäisen oopperatalon tuhoutumisen jälkeen Kairo oli ilman oopperataloa miltei kaksi vuosikymmentä ennen uuden Kairon oopperatalon valmistumista vuonna 1988. == Lähteet == Luokka:Oopperatalot Luokka:Egyptin entiset rakennukset ja rakennelmat Kuninkaallinen ooppera
Tähden ikä

Tähden ikä mitataan monin tavoin. Yleensä käytetään litiumin Li ja berylliumin Be runsautta. Nämä heikkenevät iän myötä. Tähden ikää voidaan karkeasti arvioida sen massan, pintalämpötilan ja kirkkauden perusteella. Näitä on usein vaikea arvioida tarkasti. Monien tähtien iät on arvioitu eri menetelmillä hyvinkin vaihtelevasti. Jättiläistähden ikiä ei monestikaan osata tarkoin sanoa, koska ne käyvät samantapaisen kehitysvaiheen, esimerkiksi kefeidivaiheen läpi pari kertaa. Auringon ikä on 4,6 miljardia vuotta. Auringon tyyppinen pääsarjan tähti kirkastuu ja kasvaa vanhetessaan. Painovoima pinnalla pienenee. Samalla sen pyörimisnopeus pienenee, pyörähdysaika kasvaa, kromosfäärin aktiivisuus heikkenee ja mikroturbulenssi pienenee. Aktiivisuusjakso pitenee ja häviää iän myötä. Ikää voidaan mitata harvinaisten metallien toriumin ja neodyymin suhteesta Th/Nd. Luokka:Tähtien ominaisuudet
Polttomoottorivoimalaitos

thumb|Polttomoottorivoimalaitos Polttomoottorivoimalaitos on yhdestä tai useammasta polttomoottorista, yleensä laivadieselmoottorista muokattu voimalaitos, joka voi olla kiinteästi maalle rakennettu tai kelluva laitos. Polttomoottori pyörittää vaihteiston välityksellä sähkögeneraattoria, jolla moottorin tuottama liike-energia muunnetaan sähköenergiaksi. Moottorin käydessä syntyvä lämpöenergia joko lauhdutetaan ilmaan, tai soveltuvin osin sitä voidaan hyödyntää uudelleen lämmön tuotannossa. Pelkkää sähkötehoa tuottavien voimalaitosten hyötysuhde jää noin 40 % tasolle. Jos moottorin tuottamaa lämpöä voidaan käyttää hyödyksi, kokonaishyötysuhde saadaan nostettua noin 90 % tasolle. Polttomoottorivoimalaitos on fyysiseltä kooltaan vastaavan tehoista kattilalaitosta pienempi ja kompaktimpi. Polttomoottorivoimalan etuna on sen nopea pystytettävyys, ja kiinteänäkin suhteellisen nopea siirrettävyys paikasta toiseen. Dieselmoottorin eduksi voidaan laskea sekin, että se voi käyttää energialähteenään hyvin monentyyppisiä polttoaineita. Suuret yksiköt käyttävät yleensä maakaasua, mutta pienemmissä yksiköissä voidaan käyttää öljyä, erilaisia biopolttoaineita ja muun muassa metaania, jota syntyy luonnostaan orgaanista alkuperää olevien jätteiden mädäntyessä. ==Käyttökohteita== Laitos on parhaimmillaan suhteellisen pienissä käyttöympäristöissä, kuten laivoilla tai etäisillä saarilla, joissa sähköntarve on suhteellisen pieni. Toinen käyttökohde on yleensä vesiteitse liikuteltavat voimalaitokset, jotka voidaan siirtää katastrofikohteeseen tuottamaan sähköä, kunnes kiinteä voimansyöttö voidaan palauttaa normaalille tasolle. Lisäksi polttomoottoria voidaan käyttää hätävoiman lähteenä paikoissa, joissa sähkönsyöttö ei saa katketa. Tällaisia ovat esimerkiksi sairaalat (niissä etenkin teho-osastot) ja Suomessa Digita Oyn lähetys- ja linkkiasemat. Digitan laitoksissa hätävoimaa tuottaa tyypillisesti 1–2 kuorma-autodieselmoottorin pyörittämää generaattoria. Valtakunnallista varavoimaa syötetään Suomessa tarpeen vaatiessa Fingridin omistamista varavoimaloista, joita on sijoiteltu pitkin maata. Näissä käytetään yleisemmin kaasuturbiinia dieselmoottorin asemasta. Kaasuturbiinia ei juurikaan käytetä normaalissa voimantuotannossa johtuen sen huonosta hyötysuhteesta ja polttoaineen kalleudesta. ==Valmistajia== * Wärtsilä Oyj; Wärtsilän kotisivut Luokka:Voimalaitokset
Mory Kanté

Mory Kanté (24. helmikuuta 1950 Kissidougou, Ranskan Guinea – 22. toukokuuta 2020 Conakry, Guinea) oli länsiafrikkalaissyntyinen mutta myöhemmin Ranskassa asunut koran soittaja ja laulaja. Kanté syntyi vuonna 1950 grioottien eli perinteisten tarinankertoja-muusikoiden perheeseen Guinean maaseudulla. Hän muutti 15-vuotiaana Bamakoon, Maliin. 1970-luvulla hän toimi seitsemän vuoden ajan malilaisessa Rail Band -yhtyeessä. Vuonna 1977 Kanté muutti Malista Norsunluurannikolle, jossa hän perusti Les Milieus Branches -yhtyeen. Tässä vaiheessa Kanté alkoi sekoittaa musiikkiinsa vaikutteita soulista ja R&B;:stä. Vuodesta 1982 Kanté asui Pariisissa. Hänen ensimmäinen Ranskassa julkaisemansa albumi oli Mory Kanté a Paris (1984). Sen jälkeen Kanté julkaisi muun muassa house-vaikutteisen hittinsä ”Yèkè Yèkè”, josta saksalainen Hardfloor teki vuonna 1996 acid-vaikutteisen klubihitiksi nousseen remixin. Kanté oli syntyperältään mandinka ja lauloi omalla kielellään. Hän esiintyi Suomessa April Jazzissahttp://meteli.net/event.php?id=64260 . ==Diskografia== ===Albumit=== *Courougnegne (1981) *N’Diarabi (1982) *A Paris (1984) *10 Kola Nuts (1986) *Akwaba Beach (1987) *Touma (1990) *Nongo Village (1994) *Tatebola (1996) *Tamala – Le Voyageur (2001) *Best of (kokoelma, 2002) *Sabou (2004) ==Lähteet== ==Aiheesta muualla== * Virallinen sivusto Luokka:Guinealaiset muusikot Luokka:Koran soittajat Luokka:Malilaiset muusikot Luokka:Ranskalaiset muusikot Luokka:Vuonna 1950 syntyneet Luokka:Vuonna 2020 kuolleet
Mandinkat

Mandinkat (myös malinket) ovat mande- eli mandingoryhmään kuuluva kansa Guineassa, Norsunluurannikolla, Malissa, Senegalissa, Gambiassa, Guinea- Bissaussa, Sierra Leonessa, Burkina Fasossa, Mauritaniassa ja Liberiassa. He puhuvat mandelaisiin kieliin kuuluvaa mandingoaAnhava suosittaa muotoa mandingo, maninka ja malinke ovat sen murteita. , ja osa myös ranskaa. Ulkonäöltään mandinkat edustavat sudanilaista tyyppiä, jossa on sekä negridisiä että europidisiä piirteitä. Valtaosa on sunnalaisia muslimeja, loput harjoittavat perinteistä uskontoa. Vuoden 1996 arvion mukaan mandinkoja oli noin 35 miljoonaa. Mandinkat ovat muodostuneet erilliseksi kansaksi keskiaikaisessa Malin valtakunnassa. Kulttuuriltaan he ovat lähellä muita mandekansoja, joista heidät erottaa voimakkaampi islamin vaikutus. Malissa ja Guineassa mandinkoilla on huomattava asema hallinnossa ja armeijassa. ==Lähteet== Luokka:Burkina Fason etniset ryhmät Luokka:Gambian etniset ryhmät Luokka:Guinea-Bissaun etniset ryhmät Luokka:Guinean etniset ryhmät Luokka:Liberian etniset ryhmät Luokka:Malin etniset ryhmät Luokka:Mauritanian etniset ryhmät Luokka:Norsunluurannikon etniset ryhmät Luokka:Senegalin etniset ryhmät Luokka:Sierra Leonen etniset ryhmät
Mandinka

Mandinka voi tarkoittaa seuraavia: * Mandinkat, etninen ryhmä Länsi-Afrikassa * Mandinkan kieli, heidän puhumansa kieli * ”Mandinka”, kappale Sinéad O’Connorin esikoisalbumilla The Lion and the Cobra (1987).
Tea Karvinen

Tea Karvinen (s. 26. syyskuuta 1961) on suomalainen uutisvalokuvaaja ja entinen skeleton- eli mahakelkkailija. Karvinen aloitti mahakelkkailun vuonna 2001 asuessaan Yhdysvalloissa Salt Lake Cityssä. Karvisen paras arvokilpailusijoitus oli kahdestoista sija helmikuun 2004 EM-kilpailuista Altenbergistä, Saksasta. Maailmanmestaruuskilpailuissa Karvinen sijoittui yhdeksänneksitoista Naganossa 2003, 23:nneksi Königseessä 2004 ja 26:nneksi Altenbergissä 2008. Karvinen tavoitteli paikkaa Torinon olympialaisiin 2006, mutta hän oli ensimmäinen kilpailija, joka ei päässyt olympiakoneeseen mukaan, kun 15 parasta sai kisapaikan. Marraskuussa 2005 Karvinen erotettiin Turku Skeleton Teamista ja Suomen Bob- ja Skeletonliitosta, sillä hän oli Urheilulehden jutussa arvostellut liiton puheenjohtajaa Esa Haavistoa. Erottaminen merkitsi myös kilpailulisenssin menettämistä, eivätkä useimmat kelkkaradat päästä kelkkailijoita radalle ilman lisenssiä. Osapuolet sopivat sittemmin kiistansa. Karvinen lopetti skeletonuransa vuonna 2009. Vuonna 2017 Karvinen julkaisi Suomen kansallispuistoista kertovan kirjan Kansallispuistot – maamme luonnon helmet (ISBN 978-952-291-372-2). ==Lähteet== == Aiheesta muualla == *Karvisen kotisivut Luokka:Suomalaiset skeletonkelkkailijat Luokka:Vuonna 1961 syntyneet Luokka:Elävät henkilöt
Sadetanssi (yhtye)

Sadetanssi on suomalainen pop-yhtye. Sen ensimmäinen albumi oli Laihoilla hartioilla, joka julkaistiin vuonna 2003. Levyä tehtiin lähes kolme vuotta. Siltä julkaistiin singleinä kappaleet Kultainen lusikka, Ei näillä leveyksillä ja Kuvasi kaltainen. Yhtyeen toinen albumi, Suuria satuja julkaistiin 6. lokakuuta 2004. Sadetanssin jäsenet ovat maininneet levyn tärkeimmiksi innoittajiksi Kentin, Musen, Queenin ja Ultra Bran. Kolmas levy, Voitolla, julkaistiin maaliskuussa 2006. Elokuussa 2006 yhtye ilmoitti kotisivuillaan kitaristi Mikko Ruuttusen jättävän yhtyeen ja Sadetanssin kokonaisuudessaan siirtyvän tauolle toistaiseksi. Viimeinen keikka soitettiin Helsingin Semifinalissa 20.10.2006 ja se oli loppuunmyyty. == Jäsenet == * Teppo Martinsuo - laulu * Teemu Jokinen - rummut * Mikko Ruuttunen - kitara * Markus Piha - basso * Janne Ruuttunen - piano == Diskografia == ===Albumit=== * Laihoilla hartioilla (2003) * Suuria satuja (2004) * Voitolla (2006) ===Singlet=== * Savuista ilmaa (1990-luku) * Ei näillä leveyksillä ( 2003) * Kultainen lusikka (2003) * Kuvasi kaltainen (2003) * Suuria satuja (2004) * Seitsemän askelta (2005) * Kuka tätä rantaa keinuttaa (2006) Luokka:Suomalaiset popyhtyeet
Sadetanssi

Sadetanssi on seremoniallista tanssia, jonka tarkoituksena on luoda sadetta sadon onnistumisen takaamiseksi. Sadetanssi tunnetaan monista kulttuureista Muinaisesta Egyptistä joihinkin Amerikan intiaaniheimoihin ja jopa vielä 1900-luvulla Balkanilla rituaalina, joka tunnetaan nimellä Paparuda Romaniassa. Monet intiaaniheimoista vielä nykyäänkin suorittavat rituaalia, jossa käytetään vain siihen tarkoitukseen suunniteltuja koruja ja päähineitä == Lähteet == Luokka:Pohjois-Amerikan alkuperäiskansojen kulttuuri Luokka:Rituaalitanssi
Emi

Emi tarkoittaa koppisiemenisten kasvien naaraspuolisia siitoslehtiä. Emi muodostuu yhdestä tai useammasta emilehdestä. Emin alempi, paisunut osa eli sikiäin sisältää yhden tai useampia onteloita, joiden sisällä ovat siemenaiheet. Yläosa on muodostunut luotiksi, joka ottaa vastaan siitepölyhiukkaset ja valmistaa niille kasvualustan. Luotin ja sikiäimen välillä voi olla lyhyempi tai pidempi vartalo. Vastaava koiraspuolinen siitoslehti on hede. Yksikotisilla kasveilla on samalla kasviyksilöllä sekä heteitä että emejä, usein samassa kukassakin, kaksikotisilla kasvilajeilla taas heteet ja emit ovat eri kasviyksilöissä. Saman kukan emit yhdessä muodostavat emiön. Paljassiemenisillä kasveilla kuten havupuilla on varsinaisten emien asemesta vain yksinkertaisia emilehtiä. Niissä ei ole sikiäintä, vaan siemenaiheet ovat emilehden pinnalla paljaina. == Aiheesta muualla == Luokka:Kukat Luokka:Seulonnan keskeiset artikkelit
Tasanko

Tasanko on laaja, suhteellisen yhtenäinen tasainen alue. Tyypillisiä tasankoja ovat preeria ja savanni. Tasankoja peittää useimmiten ruohikko tai matala pensaikko. Jokien varsille kehittyy joskus jopa laajojakin tulvatasankoja. Suomessa vuodesta 1925 käytössä olleen J. G. Granön määritelmän mukaan tasanko on alue, jonka korkeusvaihtelut ovat pienempiä kuin 5 metriä. Tasanko on siis eri asia kuin lakeus, jossa korkeuserot ovat yli 5, mutta alle 10 metriä.Geomorfologia s. 42 Osa tasangoista on ympäristöään ylempänä, osa alempana. Ylätasangot syntyvät, kun kukkuloiden tai vuorten huiput kuluvat eroosion takia. Alaville mailla tasankoja syntyy, kun vesi, jää tai tuuli kerrostavat sedimenttejä. Laavakenttien jähmettyessä voi syntyä sekä ylä- että alatasankoja. == Lähteet == == Aiheesta muualla == * Luokka:Seulonnan keskeiset artikkelit
Jeff Pain

Jeff Pain (s. 14. joulukuuta 1970 Anchorage, Alaska) on kanadalainen skeleton- eli mahakelkkailija. Hän on voittanut lajin maailmanmestaruuden kaksi kertaa: vuosina 2003 ja 2005. Salt Lake Cityn olympialaisissa 2002 hän sijoittui kuudenneksi ja Torinossa 2006 saavutti olympiahopeaa maanmiehensä Duff Gibsonin jälkeen. Pain kilpaili aluksi rattikelkkailussa mutta vaihtoi vuonna 1996 lajikseen skeletonin. Hän on 193 senttimetriä pitkä ja painaa 90 kilogrammaa. == Lähteet == == Aiheesta muualla == * Skeletonsport.com: Jeff Pain Luokka:Kanadalaiset skeletonkelkkailijat Luokka:Kanadalaiset olympiamitalistit Luokka:Vuonna 1970 syntyneet Luokka:Elävät henkilöt
Jorubat

__NOTOC__ Jorubat ovat Afrikassa Nigerian lounaisosassa ja naapurimaissa elävä kansa, johon kuuluu noin 43 miljoonaa ihmistä. He muodostavat noin 21 prosenttia Nigerian väestöstä ja ovat siten maan suurin etninen ryhmä. Lounais-Nigerian lisäksi merkittäviä jorubayhteisöjä on Beninissä, Togossa, Sierra Leonessa, Kuubassa ja Brasiliassa. Jorubat harjoittavat maanviljelyä, karjanhoitoa ja kauppaa. Joruban kieli on yksi Nigerian neljästä pääkielestä yhdessä paikallisten hausan ja igbon sekä siirtomaa-ajalta periytyvän englannin kanssa. == Historia == Jorubat ovat asuttaneet laajoja seutuja Lounais-Nigeriassa ja sen viereisiä Dahomeyn ja Togon alueita. He muodostavat useita erillisiä alaryhmiä, joista tärkeimmät ovat Oyo pohjoisessa, idässä Ife, Ijesa, Ekiti ja Ondo, etelässä Ijebu ja Egba ja lännessä Ketu. Vaikka eri joruba-alaryhmillä on yhteinen kieli ja kulttuuri, ne eivät ainakaan viime aikoina ole koskaan muodostaneet poliittista yksikköä, joka olisi jakautunut lukuisiin itsenäisiin valtakuntiin. Jopa nimen "joruba" käyttö viittaamaan koko ryhmään on peräisin uudemmalta ajalta, jota ei käytetty vielä 1800-luvulla. Alun perin tämä nimi viittasi vain yhteen 'joruba' valtakunnista. Aikaisemmin eri 'jorubaa' puhuvat kansat eivät kutsuneet itseään millään yleisellä nimellä. He tunnustivat kuitenkin yhteisen alkuperän Ile-ifen jorubakaupungista. == Uskonnot == Jorubat harjoittavat kristinuskoa, islamia ja alkuperäistä jorubauskontoa. Jorubauskonnossa ei ole pyhiä kirjoituksia vaan tietoa levitetään perimätietona. Jorubauskonto on monoteistinen uskonto jossa on orishoiksi kutsuttuja henkiä, jotka ovat välittäjinä jumalan ja ihmisen välillä.https://www.sanomapro.fi/sarjat/verso/ Jorubauskontoon perustuva santeria elää Kuubassa rinnakkain roomalaiskatolisen uskon kanssa. == Katso myös == * Santeria == Lähteet == == Aiheesta muualla == Luokka:Beninin etniset ryhmät Luokka:Ghanan etniset ryhmät Luokka:Nigerian etniset ryhmät Luokka:Norsunluurannikon etniset ryhmät Luokka:Sierra Leonen etniset ryhmät Luokka:Togon etniset ryhmät Luokka:Seulonnan keskeiset artikkelit
Gregor Stähli

Gregor Stähli (s. 28. helmikuuta 1968) on sveitsiläinen skeleton- eli mahakelkkailija. Stähli aloitti kelkkailun vuonna 1989. Hän voitti lajin maailmanmestaruuden vuonna 1994 Altenbergissä. Lisäksi hän on saavuttanut urallaan kolme MM-hopeaa ja kaksi MM-pronssia, kaksi EM-hopeaa sekä pronssimitalin Salt Lake Cityn olympialaisissa 2002 ja Torinon olympialaisissa 2006. Stähli on 180 senttimetriä pitkä ja painaa 75 kilogrammaa. == Lähteet == == Aiheesta muualla == *Skeletonsport.com: Gregor Stähli Luokka:Sveitsiläiset skeletonkelkkailijat Luokka:Sveitsiläiset olympiamitalistit Luokka:Vuonna 1968 syntyneet Luokka:Elävät henkilöt
Sothot

Sothot ovat suuri ryhmä keskenään sukua olevia, bantukieliä puhuvia kansoja Afrikan eteläosassa, varsinkin Lesothossa ja läheisillä Etelä-Afrikan tasavallan alueilla. Siihen kuuluu noin viisi miljoonaa henkeä, jotka ovat pääosin maanviljelijöitä ja karjanhoitajia. Luokka:Lesothon etniset ryhmät Luokka:Etelä-Afrikan etniset ryhmät
Tswanat

Tswanat on bantukieltä puhuva kansa Botswanassa ja sen lähialueella Etelä- Afrikassa. Kahdeksan alkuheimoa, jotka aikaisemmin elivät alueella olleen kuningaskunnan sisällä. Noin 3 miljoonasta hengestä suurin osa on maanviljelijöitä ja karjanhoitajia. *
Ndebelet

Ndebelet (Zimbabwen ndebeleksi: amaNdebele, käytetty myös nimeä matabeletPieni Tietosanakirja 1925–1928, hakusana neekeri ) on bantukieltä puhuva kansanryhmä Zimbabwessa. He saavat toimeentulonsa pääasiassa karjanhoidosta ja maissinviljelystä, mutta monet ovat myös ansiotyössä kaupungeissa. Ndebelillä oli kuningaskunta Limpopojoen pohjoispuolella vuosina 1837–1893. Britit tuhosivat Ndebele-kuningaskunnan ensimmäisessä matabelesodassa ja valtasivat sen pääkaupungin Bulawayon. Viimeinen kuningas Lobengula kuoli sairauteen sodan aikana. Ndebelet nousivat vielä brittejä vastaan toisessa matabelesodassa 1896. Vuosina 1983-84 Zimbabwen armeija terrorisoi Matabelemaata, josta oli muodostunut Robert Mugaben hallinnon vastustuksen keskus.http://edition.cnn.com/2017/11/16/africa/zimbabwe-emmerson- mnangagwa/index.html == Lähteet == Luokka:Zimbabwen etniset ryhmät
Lucky Dube

Lucky Philip Dube (3. elokuuta 1964, Johannesburg – 18. lokakuuta 2007, Johannesburg) oli eteläafrikkalainen reggaemuusikko. Hän soitti aluksi mbaqanga-musiikkia mm. Skyway- ja The Love Brothers -yhtyeiden kanssa. Hän siirtyi reggaeen 1980-luvulla ja julkaisi ensimmäisen reggaealbuminsa vuonna 1984. Dube julkaisi kaikkiaan yli kaksikymmentä albumia. Dube kritisoi uransa alkuvaiheissa apartheid-hallintoa.Judge to Lucky Dube killers: 'You showed no mercy, and I extend no mercy' Pitkän uransa aikana Dube ehti levyttää sekä zuluksi, englanniksi että afrikaansiksi. Hänen henkilökohtaisia suosikkiartistejaan ja -yhtyeitään olivat Toto, Bruce Hornsby ja Aerosmith. Lucky Dube esiintyi Johannesburgin Live 8 -konsertissa heinäkuussa 2005. Hän kuoli henkirikoksen uhrina vuonna 2007; samassa kaupungissa oli 4. huhtikuuta 2004 ryöstömurhattu toinen afrikkalaisen musiikin legenda, Gito Baloi. Vuonna 2009 kolme miestä – Sifiso Mhlanga, Julius Gxowa ja Mbuti Mabe – tuomittiin elinkautisiin osallisuudestaan Duben murhaan. Laulaja oli joutunut Mhlangan ampumaksi epäonnistuneen autovarkauden yhteydessä. ==Lähteet== ==Aiheesta muualla== * Lucky Dube - virallinen kotisivu Luokka:Eteläafrikkalaiset muusikot Luokka:Reggaemuusikot Luokka:Apartheidinvastaiset aktivistit Luokka:Eteläafrikkalaiset henkirikosten uhrit Luokka:Vuonna 1964 syntyneet Luokka:Vuonna 2007 kuolleet
Mahlathini

Simon "Mahlathini" Nkabinde (1938 Newcastle, Etelä-Afrikka – 27. heinäkuuta 1999 Johannesburg) oli eteläafrikkalainen mbaqanga-musiikin laulaja. Hän aloitti laulamisen nuorena laulamalla muun muassa häissä. Myöhemmin hän teki musiikkia muun muassa yhdessä The Mahotella Queens -yhtyeen kanssa. Mahlathinillä oli kutsumanimi "Soweton leijona". Luokka:Eteläafrikkalaiset laulajat Luokka:Vuonna 1938 syntyneet Luokka:Vuonna 1999 kuolleet
Jimmy Shea

James Edmund "Jimmy" (tai "Jim") Shea Jr. (s. 10. kesäkuuta 1968 West Hartford, Connecticut, Yhdysvallat) on yhdysvaltalainen skeleton- eli mahakelkkailija. Shea voitti skeletonissa kultaa Salt Lake Cityn talviolympialaisissa 2002 ja maailmanmestaruuden vuonna 1999 Altenbergissä. Lisäksi hänellä on MM-hopea ja -pronssi. Shea on olympiaedustaja kolmannessa polvessa. Hänen isoisänsä Jack Shea voitti kaksi kultamitalia vuoden 1932 talviolympialaisten pikaluistelussa, ja isänsä Jim Shea kilpaili hiihdossa ja yhdistetyssä vuoden 1964 kisoissa. Jimmy Shea vannoi talviolympialaisten 2002 avajaisissa olympiavalan, kuten teki myös hänen isoisänsä vuoden 1932 kisoissa. == Lähteet == == Aiheesta muualla == *Skeletonsport.com Jimmy Shea Luokka:Yhdysvaltalaiset olympiavoittajat Luokka:Yhdysvaltalaiset skeletonkelkkailijat Luokka:Vuonna 1968 syntyneet Luokka:Elävät henkilöt
Andrea del Sarto

Andrea del Sarto alun perin Andrea d’Agnolo, (16. heinäkuuta 1486 Firenze − ennen 29. syyskuuta 1530 Firenze)Andrea del Sarto. Encyclopedia Britannica. Viitattu 1.7.2012. oli italialainen renessanssin taidemaalari ja Firenzen täysrenessanssin pääedustajia, joka ennakoi manierismia. Häntä kutsuttiin nimellä sanza errori (virheetön). Andrea del Sarto käytti maalauksissaan plastista muotoa korostavaa valohämyä. Sarto kuvasi taulumaalauksissaan madonna-aiheita, kuten Madonna delle Arpie 1517 Uffizissa. Tuotantoon kuuluu myös eeppisistä aiheista maalattuja freskoja sekä muotokuvia, joiden tyyli viittaa jo barokkiin. == Teoksia == Tiedosto:Andrea del Sarto - Madonna of the Harpies - WGA00369.jpg|Madonna delle Arpie 1517. Tiedosto:Wga andrea del Sarto charity.jpg|Armeliaisuus, 1518. Tiedosto:Del sarto Battesimo della gente.jpg|Battesimo Della Gente, grisaillena maalattu fresko 1511–1526, Chiostro dello Scalzo Firenze. Tiedosto:Andrea del Sarto 005.jpg|Madonna ja lapsi sekä nuori Johannes, 1520–1530. ==Lähteet== == Aiheesta muualla == Luokka:Italialaiset taidemaalarit Luokka:Renessanssin taidemaalarit Luokka:Seulonnan keskeiset artikkelit Luokka:Vuonna 1486 syntyneet Luokka:Vuonna 1530 kuolleet
Duff Gibson

Duff Gibson (s. 11. elokuuta 1966 Toronto, Ontario, Kanada) on kanadalainen skeleton- eli mahakelkkailija. Ennen mahakelkkailu-uraansa Gibson kilpaili pikaluistelussa, ja vuonna 1995 rattikelkkajoukkueen jarrumiehenä. Hän vaihtoi skeletoniin vuonna 1998, kun sai tietää lajin olevan 2002 talviolympialaisten ohjelmassa. Hän on skeletonin maailmanmestari vuodelta 2004. Vuonna 2005 hän sijoittui MM-pronssille. 2006 Torinon olympialaisissa Gibson voitti skeletonissa olympiakultaa. Voittonsa myötä hänestä tuli, 39-vuotiaana, talviolympialaisten historian vanhin henkilökohtaisten lajien kultamitalisti. Ampumahiihtäjä Ole Einar Bjørndalen ohitti hänet Sotšissa 2014 voittaessaan kultaa 40-vuotiaana. Siviiliammatiltaan Gibson on palomies. Hän on 185 senttimetriä pitkä. ==Lähteet== ==Aiheesta muualla== *Skeletonsport.com: Duff Gibson *Duff Gibsonin esittely Kanadan Salt Lake City 2002 -joukkueen sivuilla Luokka:Kanadalaiset skeletonkelkkailijat Luokka:Kanadalaiset olympiavoittajat Luokka:Vuonna 1966 syntyneet Luokka:Elävät henkilöt
Wolfgang Schneiderhan

Wolfgang Eduard Schneiderhan (28. toukokuuta 1915 Wien – 18. toukokuuta 2002 Wien) oli itävaltalainen viulisti. Wolfgang Schneiderhan syntyi Wienissä Itävallassa. Hän opiskeli viulunsoittoa Otakar Ševčíkin johdolla Tšekissä, ja Julius Winklerin kanssa Wienissä. Hän asui Englannissa vuosina 1929–1932 ja esiintyi laulajien, esimerkiksi Maria Jeritzan, Fjodor Šaljapinin, Jan Kiepuran ja Paul Robesonin, kanssa. Itävaltaan palattuaan hän johti Wienin sinfoniaorkesteria vuodesta 1933, kunnes siirtyi johtamaan Wienin filharmonikkoja vuosiksi 1937–1951. Vuonna 1937 hän perusti nimeään kantavan Schneiderhan-kvartetin, jonka hän lakkautti jättäessään filharmonikot vuonna 1951 voidakseen keskittyä soolouraansa. Hän opetti vuosina 1938–1956 Universität Salzburg Mozarteumissa ja liittyi vuonna 1940 Saksan kansallissosialistiseen työväenpuolueeseen ja esiintyi kvartettinsa kanssa yksityiskonsertissa Wienin gauleiterin Baldur von Schirachin kotona vuonna 1942. Viulisti Georg Kulenkampffin kuoltua vuonna 1948 Schneiderhan otti hänen paikkansa pianotriossa, jonka muut jäsenet olivat pianisti Edwin Fischer ja sellisti Enrico Mainardi. Vuodesta 1949 Schneiderhan opetti myös Luzernin konservatoriossa, jossa hän perusti yhdessä oppilaansa Rudolf Baumgartnerin kanssa Festival Strings Lucerne -kamariorkesterin vuonna 1956. Wolfgang Schneiderhan oli naimisissa laulaja Irmgard Seefriedin kanssa vuodesta 1948 vaimon kuolemaan vuonna 1988 asti; he kasvattivat kolme tytärtä. Schneiderhan kuoli synnyinkaupungissaan Wienissä 86-vuotiaana. Luokka:Itävaltalaiset viulistit Luokka:Vuonna 1915 syntyneet Luokka:Vuonna 2002 kuolleet
Jan van Scorel

Jan van Scorel (1495, Schoorl - 6\. joulukuuta 1562, Utrecht) oli hollantilainen renessanssimaalari. Hän oli opettajansa Jan Mabusen ohella eniten Italiasta vaikutteita saanut taidemaalari omana aikanaan. Hän toimi myös arkkitehtinä, insinöörinä, muusikkona ja runoilijana. Luokka:Alankomaalaiset taidemaalarit Luokka:Vuonna 1495 syntyneet Luokka:Vuonna 1562 kuolleet Luokka:Renessanssin taidemaalarit
Gino Severini

Gino Severini (7. huhtikuuta 1883 Cortona, Italia – 26. helmikuuta 1966 Pariisi, Ranska)http://www.gino-severini.com oli italialainen futurismia edustava taidemaalari, joka vuoden 1906 jälkeen toimi suurimmiksi osin Pariisissa. Hän allekirjoitti futuristisen manifestin vuonna 1910 ja maalasi esimerkiksi Pan-Panin tanssin (1911, Berliini). Severini siirtyi taiteessaan myöhemmin kubismiin ja sen jälkeen nonfiguratismiin. == Lähteet == Luokka:Italialaiset taidemaalarit Luokka:Vuonna 1883 syntyneet Luokka:Vuonna 1966 kuolleet Luokka:Futuristit
Mohammed Bouyeri

Mohammed Bouyeri (s. 8. maaliskuuta 1978 Amsterdam) on hollantilainen ääri- islamisti, joka kärsii elinkautista vankeusrangaistusta ilman ehdonalaisen mahdollisuutta elokuvaohjaaja Theo van Goghin murhasta. Bouyerilla on Marokon ja Alankomaiden kansalaisuus. Boyerin vanhemmat olivat Marokosta tulleita siirtolaisia, joiden hollannintaito oli kehno ja joilla oli vähän yhteyksiä valtaväestöön. Bouyeri suoritti lukion ja pääsi 1995 opiskelemaan inHollandin korkeakouluun. Hän vaihtoi pääainettaan useita kertoja ja viiden vuoden jälkeen päätti opiskelut saavuttamatta tutkintoa. Poliisi tunsi Bouyerin niin sanottuna marokkolaisena ongelmanuorena. Boyeri oli jonkin aikaa amsterdamilaisen lähiön Slotervaartin asukasjärjestön Eigenwijksin vapaaehtoistyöntekijä. Hän alkoi kuitenkin radikalisoitua äitinsä kuoleman ja isänsä uuden avioliiton jälkeen syksyllä 2003. Yhdysvalloissa tapahtuneet syyskuun 11. päivän iskut ja Irakin sota olivat myös vaikuttaneet radikalisoitumiseen. Bouyeri alkoi elää tiukan islamilaisen kurin alla sekä lukea Koraania ja kuunnella äärimullahien opetuksia. Hän käytti yhä vähemmän aikaa Eigenwijksin parissa. Aluksi hän kieltäytyi tarjoilemasta alkoholia ja osallistumasta tilaisuuksiin, joissa oli läsnä naisia, lopulta hän lopetti kokonaan toiminnan järjestössä. Sen sijaan hän kävi usein el Tawheedin moskeijassa, jossa hän tapasi muita radikaalimuslimeita, kuten terrorismista epäillyn Samir Azzouzin. Väitteiden mukaan Bouyeri kuului radikaalimuslimien muodostamaan terroristisoluun, poliisin käyttämällä peitenimellä tunnettuun Hofstad-ryhmään (’pääkaupunkiryhmä’). Internetiin ja sanomalehtiin kirjoittaessaan Bouyeri käytti nimimerkkiä Abu Zubair erään Al-Qaidan johtohenkilön mukaan. 2\. marraskuuta 2004 Bouyeri murhasi Amsterdamissa hollantilaisen elokuvaohjaajan Theo van Goghin. Tämän musliminaisten alistettua asemaa kuvaava lyhytelokuva Submission oli herättänyt suuttumusta muslimien parissa. Bouyeri ampui van Goghia kahdeksan kertaa, viilsi tämän kurkun auki ja kiinnitti tämän ruumiiseen kirjeen Ayaan Hirsi Alille, alankomaalaiselle poliitikolle ja naisasia-aktivistille, joka oli kirjoittanut käsikirjoituksen lyhytelokuvaan. Poliisi pidätti Bouyerin pian van Goghin murhan jälkeen ja hänet tuomittiin 26. heinäkuuta 2005 elinkautiseen vankeuteen ilman mahdollisuutta ehdonalaiseen. == Aiheesta muualla == Luokka:Alankomaalaiset murhaajat Luokka:Alankomaalaiset elinkautisvangit Luokka:Vuonna 1978 syntyneet Luokka:Elävät henkilöt
Edward Seymour

Edward Seymour (n. 1506 - 22\. tammikuuta 1552) oli Somersetin herttua ja englantilainen valtiomies. Hän oli Englannin kuninkaan, Henrik VIII:n, suosikki ja toimi lordiprotektorina kuninkaan kuoltua vuonna 1547. Hän hallitsi Henrikin seuraajan, tämän pojan Edvard VI:n, aikana Englantia miltei yksinvaltiaana protestanttisessa hengessä. Tyytymättömät suurmiehet kuitenkin erottivat hänet ja tuomitsivat hänet kuolemaan. Hänet teloitettiin maanpetoksesta Lontoon Towerin edustalla Tower Hillillä tammikuussa 1552. Edwardin sisar Jane Seymour oli yksi Henrik VIII:n monista vaimoista. Luokka:Brittiläiset herttuat Luokka:Englannin lordiprotektorit Luokka:Cambridgen yliopiston kanslerit Luokka:Sijaishallitsijat Luokka:1500-vuosikymmenellä syntyneet Luokka:Vuonna 1552 kuolleet
Daegu

Daegu (, hanja , IPA ) on maakuntajaon ulkopuolinen metropolikaupunki Etelä- Korean kaakkoisosassa. Se sijaitsee sisämaassa Busanin luoteispuolella ja rajautuu Pohjois-Gyeongsangin ja Etelä-Gyeongsangin maakuntiin. Kaupunki on Etelä-Korean neljänneksi suurin Soulin, Busanin ja Incheonin jälkeen: siellä on 2 403 517 asukasta (vuonna 2010) ja sen pinta-ala on 885,51 neliökilometriä. Se toimii Pohjois-Gyeongsangin hallinnollisena keskuksena, vaikka se ei kuulu maakuntaan. Kaupunki sijaitsee vuorten ympäröimässä laaksossa, minkä takia kesäisin alue on kuumempi ja talvisin kylmempi kuin muu Korea. == Historia == Kaupungista on historiallista aineistoa jo vuodelta 261, jolloin se tunnettiin nimellä Dalbeol. Nykyisen nimen kaupunki sai 757. Joseon-dynastia nosti Daegun entisen Gyeongsangin provinssin pääkaupungiksi vuonna 1601. Korean sodassa Daegun edustalla Nakdong-joen varrella käytiin rajuja taisteluja. Daegu kuului kuitenkin alueeseen, joka pysyi eteläkorealaisten hallussa koko sodan ajan. Daegusta tehtiin metropolikaupunki vuonna 1995. Kaupungissa sattui 18. helmikuuta 2003 yksi Etelä-Korean pahimmista onnettomuuksista Korean sodan jälkeen. Tuhopolttaja sytytti junan tuleen Daegun metrossa. Liekit surmasivat ainakin 198 ihmistä. == Maantiede ja ilmasto == == Liikenne == Etelä-Korean suurnopeusjunajärjestelmän, Korea Train Expressin (KTX), Gyeongbu-linja kulkee kaupungin kautta. Daegun metrojärjestelmässä on kaksi linjaa. Daegun kansainvälinen lentoasema sijaitsee kaupungin koillispuolella. Lentoasemalta on säännöllisiä reittilentoja muun muassa Japaniin, Kiinaan ja Thaimaahan. == Urheilu == Daegussa järjestettiin vuoden 2011 yleisurheilun maailmanmestaruuskilpailut. Lisäksi kaupungissa pelattiin joitain otteluita vuoden 2002 jalkapallon maailmanmestaruuskilpailuissa. == Ystävyyskaupungit == Daegulla on yhdeksän ystävyyskaupunkia ympäri maailmaa: * Atlanta, Yhdysvallat (1981) * Almaty, Kazakstan (1990) * Qingdao, Kiina (1993) * Minas Gerais, Brasilia (1994) * Hiroshima, Japani (1997) * Pietari, Venäjä (1997) * Milano, Italia (1998) * Plovdiv, Bulgaria (2002) * Taipei, Kiinan tasavalta (2010) == Lähteet == == Aiheesta muualla == *Kaupungin internetsivut *
Uusi aalto (musiikki)

Uusi aalto () on termi, jota on käytetty kuvaamaan monia musiikkityylejä. Yleensä se viittaa 1970-luvun lopun ja 1980-luvun alun rockmusiikkiin, joka kehittyi Yhdysvalloissa ja Euroopassa punkin jälkeen ja on sen jonkinlainen siistitympi muoto. Uuden aallon yhtyeitä ja artisteja yhdistivät lähinnä asenne ja suhtautuminen musiikkiin. Tyylillisesti "new wave" oli sangen kirjava käsite kattaessaan niin The Jamin, Blondien kuin The Policen kaltaisia yhtyeitä. Toisaalta myös asemansa vakiinnuttaneet punk-yhtyeet jatkoivat uuden aallon mukana kehittäessään musiikkiaan. Musiikkiin otettiin erityisesti Britanniassa vaikutteita muista tyyleistä esimerkiksi reggae- ja ska- musiikista. Tähän vaikuttivat erityisesti reggaen osaksi kantaa ottavat sanoitukset sekä yhteinen alakulttuurin henki. Ska koki Britanniassa uuden nousun omine yhtyeineen mutta luettiin laajemmin uuden aallon suunnaksi. Suomessa uusi aalto -nimellä kutsuttiin laajaa joukkoa erilaisia rock/pop- yhtyeitä ja -artisteja 1970-luvun lopulta lähtien. Monien musiikilliset juuret tai ainakin asenne oli punkrockissa. Tunnetuimpia uuden aallon edustajia olivat muun muassa Eppu Normaali, Pelle Miljoona, Hassisen Kone, SIG, Tuomari Nurmio ja Kari Peitsamo. ==Ulkomaisia== * Adam & the Ants - Antmusic (1980) * Blondie - Denis (1978) * Blondie - Atomic (1980) * The Clash - London Calling (1979) * Depeche Mode - Black Celebration (1986) * Joy Division - She's Lost Control (1979) * Joy Division - Shadowplay (1979) * Joy Division - Transmission (1979) * Joy Division - Atmosphere (1980) * Joy Division - Love Will Tear Us Apart (1980) * The Jam - Down in the Tube Station at Midnight (1978) * The Jam - Going Underground (1980) * The Jam - A Town Called Malice (1982) * The Police - Roxanne (1978) * The Police - Message in the Bottle (1979) * The Police - De Do Do Do, De Da Da Da (1980) * The Police - Every Breath You Take (1983) * Talking Heads - Once In a Lifetime (1981) * Talking Heads - Burning Down the House (1983) * The Pretenders - Don't Get Me Wrong (1986) * Luokka:Seulonnan keskeiset artikkelit
Uusi aalto

Uusi aalto on useissa taiteenlajeissa esiintyvä aikakausi ja tyyli. Se voi tarkoittaa esimerkiksi seuraavia: * ranskalaisen elokuvan uusi aalto * tšekkoslovakialaisen elokuvan uusi aalto * uuden aallon musiikki 1970-luvun lopulta lähtien * Uusi aalto, Neljä Ruusua -yhtyeen albumi * Uusi aalto, Jani & Jetsetters -yhtyeen albumi * Amerikan uusi aalto, eräs typografian suuntaus * bossa nova, suomeksi ”uusi aalto” * New Wave of British Heavy Metal (NWOBHM), brittiläisen metallimusiikin uusi aalto.
Masa Maijanen

Veli-Matti (Masa) Maijanen (s. 1962 Lauritsala) on suomalainen basisti. Hänen yhtyeitään ovat olleet muun muassa Boycott, Broadcast, Havana Black, Mikko Kuustonen, Kaija Kärkinen & Ile Kallio, Gringos Locos, Ile Kallio Big Rock Band ja Hoedown. Masa Maijanen on toiminut myös sessiomuusikkona. Hän on muusikko Pave Maijasen serkku. Luokka:Suomalaiset basistit Luokka:Suomalaiset kitaristit Luokka:Suomalaiset sessiomuusikot Luokka:Vuonna 1962 syntyneet Luokka:Elävät henkilöt
Brainstorm (latvialainen yhtye)

Brainstorm eli Prāta Vētra on latvialainen pop-rock-yhtye. Se perustettiin Jelgavassa vuonna 1989. Latviassa yhtyeen ensisingle nousi listoille vuonna 1992 ja sen jälkeiset albumit olivat paikallisia jättimenestyksiä. Jokelainen, Jarkko: Latvian ensimmäiset poptähdet. Helsingin Sanomat 30.5.2000. Artikkelin maksullinen verkkoversio. Viitattu 26.8.2023. Brainstorm tuli kansainväliseen tietoisuuteen osallistuttuaan vuoden 2000 Euroviisuihin kappaleella ”My Star” (myös albumilla Among The Suns), joka sijoittui kilpailussa kolmannelle sijalle. Yhtyeen musiikissa on vaikutteita melodisesta brittipopista. == Kokoonpano == * Renārs Kaupers (laulu) * Jānis Jubalts (kitara) * Gundars Mauševics * Maris Mihelsons (koskettimet) * Kaspars Roga (rummut) Yhtyeen alkuperäinen basisti Gundars Mauševics kuoli auto-onnettomuudessa 24. toukokuuta 2004. == Diskografia == *Vairāk nekā skaļi (1993) *Vietu nav (1994) *Veronika (1996) *Viss ir tieši tā kā Tu vēlies (1997) *Starp divām saulēm (1999) *Izlase '89–'99 (2000) *Among The Suns (2000) *Kaķēns, kurš atteicās no jūrasskolas (2001) *Online (2001) *Dienās, kad lidlauks pārāk tāls (2003) *Day Before Tomorrow (2003) *Četri krasti (2005) *Four Shores (2006) *Tur kaut kam ir jābūt (2008) *Шаг (”Šag”, 2009) *Years and Seconds (2010) *Izlase 2000–2010 (2010) *Vēl viena klusā daba (2012) *Another Still Life (2012) *Чайки на крышах (”Tšaiki na kryšah”, 2012) Lähde: == Lähteet == == Aiheesta muualla == *Yhtyeen kotisivut *Brainstorm forum Luokka:Latvialaiset yhtyeet Luokka:Latvian euroviisuedustajat Luokka:Vuoden 2000 euroviisuedustajat
Skeletonin Euroopan-mestaruuskilpailut

Skeletonin eli mahakelkkailun euroopanmestaruuskilpailut on järjestetty vuosittain vuosina 1981–1988, ja uudelleen vuodesta 2003 lähtien, jolloin mukanana on ollut myös naisten sarja. ==Skeletonin Euroopan mestarit== ===Miehet=== Vuosi Paikka Kultaa Hopeaa Pronssia 1981 Igls Gert Elsässer AUT Christian Mark AUT Antonio Morelli ITA 1982 Königssee Gert Elsässer AUT Franz Kleber AUT David Mauricio ITA 1983 Igls Alain Wicki SUI Gert Elsässer AUT Nico Baracchi SUI 1984 Winterberg Nico Baracchi SUI Andi Schmid AUT Fred Martini AUT 1985 Sarajevo Nico Baracchi SUI Andi Schmid AUT Urs Vescoli SUI 1986 Sankt Moritz Nico Baracchi SUI Andi Schmid AUT Erich Graf SUI 1987 Sarajevo Andi Schmid AUT Christian Auer AUT Alain Wicki SUI 1988 Winterberg Alain Wicki SUI Andi Schmid AUT Franz Plangger AUT 2003 Sankt Moritz Walter Stern CAN Gregor Stähli SUI Florian Grassl GER 2004 Altenberg Kristan Bromley GBR Gregor Stähli SUI Frank Kleber GER 2005 Altenberg Kristan Bromley GBR Frank Kleber GER Matthias Biedermann GER ===Naiset=== Vuosi Paikka Kultaa Hopeaa Pronssia 2003 Sankt Moritz Monique Riekewald GER Diana Sartor GER Tania Morel SUI 2004 Altenberg Diana Sartor GER Kerstin Jürgens GER Steffi Jacob GER 2005 Altenberg Kerstin Jürgens GER Maya Pedersen SUI Diana Sartor GER EM-kilpailut Luokka:Euroopan-mestaruuskilpailut